Diari Oficial de la Generalitat Valenciana


Sumari del DOGV 8739, del 13-02-2020 (2020/1212)

RESOLUCIÓ de 5 de febrer de 2020, de la Secretaria Autonòmica de Seguretat i Emergències, per la qual s'atorguen els III Premis Taurins de la Comunitat Valenciana «Va de Bous».
--------------------------------------------------------------------------------------------------------------------------------------------------------------------------------

### Dades del document

Número de DOGV
:   8739

Data del DOGV
:   13-02-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/1212


Data del document
:   05-02-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública
    * distinció honorífica

RESOLUCIÓ de 5 de febrer de 2020, de la Secretaria Autonòmica de Seguretat i Emergències, per la qual s'atorguen els III Premis Taurins de la Comunitat Valenciana «Va de Bous». [2020/1212]  
Per mitjà de l'Ordre 14/2014, de 15 de desembre, de la Conselleria de Governació i Justícia, es van crear els Premis Taurins de la Comunitat Valenciana (DOGV 7429, 23.12.2014). Aquesta ordre estableix les dues categories dels premis, així com, respectivament, la composició dels dos jurats existents.  
Per mitjà de la Resolució de 30 de gener de 2020, la Secretaria Autonòmica de Seguretat i Emergències va designar els membres dels jurats.  
En aquest context, i en compliment del que disposen els articles 5 i 6 de l'ordre esmentada, sengles jurats es van reunir el dia 31 de gener de 2020 a l'efecte de, cadascun en la seua categoria, presentar les propostes, motivar els mèrits de cada candidatura i decidir la proclamació dels guardonats.  
De cada reunió es va alçar l'acta corresponent, en la qual va quedar constància de les diferents alternatives presentades i de les raons que justificaven cada opció, així com el sentit dels acords adoptats.  
Atés l'acord dels jurats, per a cadascuna de les dues categories i en virtut del que s'indica en l'Ordre 14/2014, de 15 de desembre, en relació amb l'article 77 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i l'article 8 de la Llei 40/2015, d'1 d'octubre, de règim jurídic del sector públic, resolc:  
  
  
Primer  
Atorgar els III Premis Taurins de la Comunitat Valenciana «Va de Bous» a:  
- Categoria espectacles taurins en plaça de bous: Setmana de Bous d'Algemesí.  
- Categoria espectacles taurins en plaça de bous: Gerardo Andrés Rojo Garbayo (veterinari).  
- Categoria festejos taurins tradicionals (bous al carrer): festejos de bou en corda dels municipis de Chiva i Ontinyent.  
- Categoria festejos taurins tradicionals (bous al carrer): Fernando Machancoses Tarin (ramader).  
  
Segon  
Els Premis Taurins de la Comunitat Valenciana tindran caràcter honorífic i consistiran en el lliurament d'una escultura a manera de trofeu.  
El present acte posa fi a la via administrativa, i contra aquest pot interposar-se potestativament un recurs de reposició davant del secretari autonòmic de Seguretat i Emergències en el termini d'un mes comptat des de l'endemà de la notificació, o impugnar-se directament davant de l'ordre jurisdiccional contenciós administratiu mitjançant, si és el cas, la interposició de recurs davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de l'endemà de la notificació, de conformitat amb el que es disposa en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 5 de febrer de 2020.- El secretari autonòmic de Seguretat i Emergències: José María Angel Batalla.